1 Tessalonisense 4:15,16 Ons het gister gesien dat die Here Jesus ons vertel dat die gelowiges wat gesterf het die ewige lewe ontvang het. Hulle leef na hul afsterwe in die hemel. Ook by die wederkoms van Christus sal die gelowiges wat gesterf het op geen enkele manier benadeel word nie. Die Gees vertel ons in ons verse nog meer van wat op die dag wat Christus terugkom gaan gebeur. Let daarop dat ons in vers 16 lees van die wederkoms van die Here Jesus. Dit is dus nie so dat dit hier oor 'n terugkeer van Christus gaan nie. Dit is nie so dat die Here Jesus op 'n manier terugkom by die wegraping en dat Hy later op die wolke vir alle mense sigbaar terugkom nie. Wat ons in ons teks oor die dag van die een wederkoms lees, lees ons 1 Kor 15 so: "Kyk ek maak 'n geheimenis aan julle bekend: Ons sal nie almal sterwe nie, maar ons sal almal verander word. By die laaste trompet sal dit in 'n oomblik, in 'n oogknip gebeur, want die trompet sal weerklink, en die dooies sal as onverganklikes opgewek word, en ons sal verandrr word." Vs 51,52. Hoe heerlik en wonderlik is God se werk!